कुछ और समय बीत जाने पर माँ लक्ष्मी सत्य के रूप में स्वप्न में प्रकट हुईं और बोलीं, ‘मैं सत्य हूँ। लक्ष्मी, यश और धर्म के जाने के बाद अब मैं भी यहाँ से जाना चाहता हूँ।’ ऐसा सुन सेठ जी ने तुरंत सत्य के पाँव पकड़ लिए और बोले, ‘हे महाराज! मैं आपको नहीं जाने दूँगा। भले ही सब मेरा साथ छोड़ दें, मुझे त्याग दें, पर कृपया आप ऐसा मत करिये। सत्य के बिना मैं एक क्षण नहीं रह सकता। यदि आप चले जायेंगे तो मैं तत्काल ही अपने प्राण त्याग दूँगा।’